《咏春雪》
明代·皇甫濂

去年春色惊寒雪，今日当春雪更飞。
积素似添愁客鬓，轻花能逼艳阳辉。
闲窗落絮翻何剧，小苑新梅绽欲稀。
惟是香台尘陌上，偏教一夜满芳菲。

作者简介：（1508—1564）明苏州长洲人，字子约，号理山。皇甫录第四子。嘉靖二十三年进士。初授工部都水主事，母丧除，起故官，谪河南布政司理问，终兴化同知。好学工诗。有《逸民传》、《水部集》。